
DR.31.10.2018                                                                                                                            61                   

 
RM175 juta. Jadi saya hendak tanya, dalam jangka masa panjang, memandangkan majoriti 
pelajar yang bergantung kepada dana PTPK adalah keluarga B40, adakah kita mempunyai 
perancangan untuk menambah ataupun memastikan pihak industri swasta contohnya 
memberi dana lebihan supaya pelajar ini mereka masih ada peluang untuk meneruskan 
pengajian. Terima kasih Yang Berhormat Timbalan Menteri. 

Dato’ Mahfuz bin Haji Omar: Terima kasih kepada Yang Berhormat Permatang 
Pauh yang telah dilantik oleh Kabinet. Saya dimaklumkan sebagai pengerusi penyelaras 
kepada perkara-perkara yang berkaitan dengan TVET. Jadi saya harap kita dapat 
bekerjasama di bawah Kementerian Sumber Manusia untuk melihat apa-apa yang telah pun 
dibangkitkan oleh Yang Berhormat sebentar tadi untuk memastikan supaya pendidikan 
kemahiran ini, khususnya kepada golongan B40 ini akan dapat diberikan pada tahap 
perhatian yang serius oleh pihak kerajaan. 

Jadi saya mohon maaf kepada semua yang terlibat, saya tidak dapat menjawab 
secara terus pada hari ini kerana kekangan masa yang ada. Akhir kata kepada Ahli-ahli Yang 
Berhormat yang telah membangkitkan isu-isu berkenaan Kementerian Sumber Manusia, 
semasa perbahasan Kajian Separuh Penggal Rancangan Malaysia Ke-11 yang belum 
sempat saya jawab, kementerian ini amat menghargai segala cadangan, teguran, komen 
yang telah dikemukakan dan kementerian akan mengambil tindakan yang wajar.  

Saya ingin mengucapkan tahniah kepada pegawai-pegawai dan kakitangan 
Kementerian Sumber Manusia daripada semua agensi yang terlibat yang telah memberikan 
komitmen yang tinggi untuk memastikan pemacuan yang baik di bawah Kementerian Sumber 
Manusia, bukan sahaja kementerian yang untuk mengurus sumber manusia di luar daripada 
kementerian, tetapi kita ingin menjadikan sumber manusia di kementerian ini, sumber 
manusia yang excellent di dalam kerajaan dan juga di dalam negara kita.  

Sekali lagi saya mengucapkan terima kasih. Assalamualaikum warahmatullahi 
wabarakatuh. 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Timbalan Menteri Sumber Manusia. Sekarang saya jemput kementerian yang ke-
14 untuk memberi jawapan-jawapan iaitu Kementerian Wilayah. 

 

3.48 ptg. 

Menteri Wilayah [Tuan Khalid bin Abd. Samad]: Assalamualaikum 
warahmatullahi wabarakatuh, Bismillahir Rahmanir Rahim, Alhamdulillahi Rabbil 'Alamin 
Wassalatu. Wassalamu Saidina Muhammadin, Wa'ala Alihi Wasahbihi Ajma'in.  

Tuan Yang di-Pertua, Kementerian Wilayah Persekutuan ingin mengucapkan terima 
kasih kepada Ahli-ahli Yang Berhormat yang telah menyentuh secara khusus berkaitan 
bidang kuasa kementerian ini, semasa sesi perbahasan Kajian Separuh Penggal Rancangan 
Malaysia Ke-11 tempoh hari. Kementerian ini memahami keprihatinan Ahli-ahli Yang 
Berhormat terhadap keluh suara rakyat di Wilayah Persekutuan yang tidak lain hanya 
menginginkan kehidupan yang lebih sejahtera di bandar di sebalik kerancakan pembangunan 
ekonomi serta lambakan bangunan-bangunan pencakar langit, khususnya di bandar raya 
Kuala Lumpur. 

Saya hanya agak dukacita kerana yang bertanya hanya Ahli Parlimen daripada 
Wilayah Persekutuan. Sedangkan saya rasa semua di sini menggunakan dan pernah 
merasai kehidupan di Kuala Lumpur. Sepatutnya, walaupun kita bukannya Ahli Parlimen 
Wilayah Persekutuan ataupun Kuala Lumpur, kita boleh tanya kerana kita melihat keadaan 
di Kuala Lumpur setiap hari. Namun demikian, tidak seperti mana Kementerian Sumber 
Manusia yang dapat banyak soalan, sampai tidak cukup masa hendak jawab. 

■1550 

 Saya hanya mendapat lebih kurang lima isu sahaja untuk yang hendak dijawab, 
yang telah dibangkitkan oleh Ahli-ahli Yang Berhormat. 

 Datuk Seri Ir. Dr. Wee Ka Siong [Ayer Hitam]: Minta penjelasan. 

 Tuan Khalid bin Abd Samad: Mengenai permasalahan... 

 Seorang Ahli: Dia baru bangun. 



RM175 juta. Jadi saya hendak tanya, dalam jangka masa panjang, memandangkan majoriti pelajar yang bergantung kepada dana PTPK adalah keluarga B40, adakah kita mempunyai perancangan untuk menambah ataupun memastikan pihak industri swasta contohnya memberi dana lebihan supaya pelajar ini mereka masih ada peluang untuk meneruskan pengajian. Terima kasih Yang Berhormat Timbalan Menteri. Dato' Mahfuz bin Haji Omar: Terima kasih kepada Yang Berhormat Permatang Pauh yang telah dilantik oleh Kabinet. Saya dimaklumkan sebagai pengerusi penyelaras kepada perkara-perkara yang berkaitan dengan TVET. Jadi saya harap kita dapat bekerjasama di bawah Kementerian Sumber Manusia untuk melihat apa-apa yang telah pun dibangkitkan oleh Yang Berhormat sebentar tadi untuk memastikan supaya pendidikan kemahiran ini, khususnya kepada golongan B40 ini akan dapat diberikan pada tahap perhatian yang serius oleh pihak kerajaan. Jadi saya mohon maaf kepada semua yang terlibat, saya tidak dapat menjawab secara terus pada hari ini kerana kekangan masa yang ada. Akhir kata kepada Ahli-ahli Yang Berhormat yang telah membangkitkan isu-isu berkenaan Kementerian Sumber Manusia, semasa perbahasan Kajian Separuh Penggal Rancangan Malaysia Ke-11 yang belum sempat saya jawab, kementerian ini amat menghargai segala cadangan, teguran, komen yang telah dikemukakan dan kementerian akan mengambil tindakan yang wajar. Saya ingin mengucapkan tahniah kepada pegawai-pegawai dan kakitangan Kementerian Sumber Manusia daripada semua agensi yang terlibat yang telah memberikan komitmen yang tinggi untuk memastikan pemacuan yang baik di bawah Kementerian Sumber Manusia, bukan sahaja kementerian yang untuk mengurus sumber manusia di luar daripada kementerian, tetapi kita ingin menjadikan sumber manusia di kementerian ini, sumber manusia yang excellent di dalam kerajaan dan juga di dalam negara kita. Sekali lagi saya mengucapkan terima kasih. Assalamualaikum warahmatullahi wabarakatuh. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Timbalan Menteri Sumber Manusia. Sekarang saya jemput kementerian yang ke- 14 untuk memberi jawapan-jawapan iaitu Kementerian Wilayah. 3.48 ptg. Menteri Wilayah [Tuan Khalid bin Abd. Samad]: Assalamualaikum warahmatullahi wabarakatuh, Bismillahir Rahmanir Rahim, Alhamdulillahi Rabbil 'Alamin Wassalatu. Wassalamu Saidina Muhammadin, Wa'ala Alihi Wasahbihi Ajma'in. Tuan Yang di-Pertua, Kementerian Wilayah Persekutuan ingin mengucapkan terima kasih kepada Ahli-ahli Yang Berhormat yang telah menyentuh secara khusus berkaitan bidang kuasa kementerian ini, semasa sesi perbahasan Kajian Separuh Penggal Rancangan Malaysia Ke-11 tempoh hari. Kementerian ini memahami keprihatinan Ahli-ahli Yang Berhormat terhadap keluh suara rakyat di Wilayah Persekutuan yang tidak lain hanya menginginkan kehidupan yang lebih sejahtera di bandar di sebalik kerancakan pembangunan ekonomi serta lambakan bangunan-bangunan pencakar langit, khususnya di bandar raya Kuala Lumpur. Saya hanya agak dukacita kerana yang bertanya hanya Ahli Parlimen daripada Wilayah Persekutuan. Sedangkan saya rasa semua di sini menggunakan dan pernah merasai kehidupan di Kuala Lumpur. Sepatutnya, walaupun kita bukannya Ahli Parlimen Wilayah Persekutuan ataupun Kuala Lumpur, kita boleh tanya kerana kita melihat keadaan di Kuala Lumpur setiap hari. Namun demikian, tidak seperti mana Kementerian Sumber Manusia yang dapat banyak soalan, sampai tidak cukup masa hendak jawab. #1550 Saya hanya mendapat lebih kurang lima isu sahaja untuk yang hendak dijawab, yang telah dibangkitkan oleh Ahli-ahli Yang Berhormat. Datuk Seri Ir. Dr. Wee Ka Siong [Ayer Hitam]: Minta penjelasan. Tuan Khalid bin Abd Samad: Mengenai permasalahan... Seorang Ahli: Dia baru bangun.